Έναρξη μαθημάτων Χορού 2022-2023 στον Σύλλογο Ελληνικού Παραδοσιακού Χορού Πανεπιστημίου Πατρών

Το Διοικητικό Συμβούλιο του Συλλόγου Ελληνικού Παραδοσιακού Χορού Πανεπιστημίου Πατρών (Σ.Ε.Π.Χ.Π.Π.) σας καλωσορίζει στη νέα ακαδημαϊκή και χορευτική χρονιά 2022-2023.

Διδασκαλία, θεματικές χορευτικές παραστάσεις στην Ελλάδα και το εξωτερικό, συμμετοχή σε παραδοσιακά γλέντια και λαϊκές γιορτές είναι μερικές από τις δράσεις του Σ.Ε.Π.Χ.Π. Π. με φροντίδα για ασφαλές περιβάλλον χωρίς Covid-19 και φυσικά με επιστημοσύνη και πολύ μεράκι! Περιμένουμε χορευτές και χορεύτριες με εμπειρία καθώς και νέα μέλη για να αναδείξουμε τη δύναμη της χορευτικής και μουσικής μας παράδοσης.

Η έναρξη των μαθημάτων θα γίνει τη Δευτέρα 3 Οκτωβρίου 2022. Συμμετέχουν φοιτητές και φοιτήτριες, διοικητικό και εκπαιδευτικό προσωπικό του Πανεπιστημίου Πατρών καθώς και όποιος/α αγαπάει τον χορό από την ευρύτερη περιοχή των Πατρών. Οι εγγραφές είναι ανοικτές για όλες και όλους.

Η διδασκαλία θα πραγματοποιείται όπως και τα προηγούμενα χρόνια στο αμφιθέατρο του σχολικού συγκροτήματος του 1ου και 6ου Γυμνασίου Πατρών, Έλληνος Στρατιώτου και Αγίας Σοφίας στην Πάτρα, σύμφωνα με το παρακάτω πρόγραμμα. Οι εγγραφές επίσης πραγματοποιούνται στον χώρο του σχολικού συγκροτήματος και οι φοιτητές και φοιτήτριες συμμετέχουν δωρεάν. Οι ενήλικες προσκομίζουν βεβαίωση υγείας από καρδιολόγο και όλες και όλοι έχουν πάντα μαζί τους το προσωπικό τους μαντήλι για χορό.

Τη διδασκαλία προσφέρει ευγενώς ο Γρηγόριος Μικρώνης, μέλος Ε.Ε.Π Φυσικής Αγωγής στο Πανεπιστήμιο Πατρών με ειδίκευση στον Ελληνικό Παραδοσιακό Χορό.

|  |  |  |  |
| --- | --- | --- | --- |
| ΩΡΕΣ | ΔΕΥΤΕΡΑ | ΠΕΜΠΤΗ | ΠΑΡΑΣΚΕΥΗ |
| 6:00-7:00μμ | Ενήλικες-νέα μέλη | Ενήλικες-τμήμα παραστάσεων | Παιδιά-νέα μέλη |
| 7:00-8:00μμ. | Ενήλικες-παλαιότερα μέλη | Φοιτητές/τριες-τμήμα παραστάσεων | Παιδιά-τμήμα παραστάσεων |
| 8:00-9:00μμ. | Φοιτητές/τριες-νέα μέλη | Φοιτητές/τριες-τμήμα παραστάσεων |  |

Περισσότερες πληροφορίες στο e-mail: *empdancegroup@upatras.gr* και στα τηλέφωνα: 6972198586 (Ε. Ηλιοπούλου) και 6949628790 (Θ. Ραμαντάνη)

Για το Δ.Σ. του Σ.Ε.Π.Χ.Π.Π.